Just Dance

"Just Dance" (בעברית: "רק לרקוד") הוא סינגל פופ של הזמרת האמריקאית ליידי גאגא מתוך האלבום הראשון שלה. השיר הופק על ידי רד וואן ונכתב על ידי גאגא, רד וואן ואייקון, בשיתוף פעולה עם הזמר קולבי או'דוניס כאורח בשיר. השיר יצא לאור ב-8 באפריל 2008 על ידי חברת התקליטים אינטרסקופ רקורדס, כסינגל המוביל של גאגא מאלבום הבכורה שלה, The Fame. השיר נכתב על ידי גאגא בזמן של כ-10 דקות בלבד כ-"שיר שמח". לשיר יש השפעות של הז'אנר R&B ומילותיו מדברות על ההרגשה של להיות שיכור במועדונים. השיר קיבל ביקורות חיוביות רבות ממבקרי מוזיקה שכינו אותו כ-"המנון מועדונים" והגיע לפסגת מצעדי הפזמונים בארצות הברית, אוסטרליה, אירלנד, קנדה, הולנד, הממלכה המאוחדת, אירופה, ולעשרת המובילים במעל ל-20 מצעדים נוספים. בארצות הברית השיר הפך ללהיט והגיע למקום הראשון במצעד הבילבורד הוט 100 ששהה בו כמעט חמישה חודשיים ולבסוף הגיע למקום הראשון בחודש ינואר 2009 כאשר יצא ב-8 באפריל 2008. השיר מכר מעל 11 מיליון עותקים ברחבי העולם ונכלל ברשימת "הסינגלים הנמכרים בכול הזמנים". הווידאו קליפ לשיר מראה את גאגא מבלה במסיבת בית עם חבריה בזמן שהיא שרה את השיר ומניעה את כולם לרקוד בשמחה. השיר קיבל בנוסף מועמדות לפרס הגראמי בקטגוריית "הקלטת הדאנס הטובה ביותר" אך הפסיד בפרס לשיר "Harder, Better, Faster, Stronger" של הצמד הצרפתי דאפט פאנק. "Just Dance" נכתב על ידי גאגא והזמרים אייקון ורדוואן, שהופק גם על ידי רדוואן. השיר נכתב במהלך ינואר 2008, ובריאיון ל-MTV, גאגא אמרה שזו הייתה "עבודה קשה והרבה אנשים לא האמינו בזה בהתחלה". בריאיון ל-Artistdirect, נשאלה מדוע לדעתה Just Dance נעשה פופולרי, היא ענתה שלדעתה "אני חושבת שכולם מחפשים שיר שמדבר אל השמחה שבלב שלנו... זה פשוט אחד מהשירים האלו כשאתה מקשיב לו הוא גורם לך להרגיש טוב בפנים". בריאיון עם המגזין "Heat" הסבירה את ההשראה לכתיבת השיר, "הייתי מאוד שיכורה. כתבתי את השיר בעשר דקות עם רד וואן וזאת הייתה הפעם הראשונה בה הייתי באולפן הקלטות בהוליווד... חדר גדול, עם רמקולים ענקיים". בריאיון עם האתר "Contactmusic.com" אמרה שהשיר אמור להיות מוערך על ידי אנשים שעוברים תקופות קשות בחייהם, כמו אנשים עם שברון לב, אנשים שאיבדו עבודה, בית, וכדומה". מאוחר יותר, גאגא חשפה על השיר בראיון עם הגרדיאן באומרה, "התקליט הזה הציל את חיי. הייתי במרחב כה חשוך בניו יורק. הייתי כל כך מדוכאת, תמיד בברים. עליתי על מטוס ללוס אנג'לס לעשות את המוזיקה שלי וקיבלתי זריקה אחת לכתוב את השיר שהפך לשינוי של חיי, ועשיתי זאת. מעולם לא חזרתי. השארתי מאחור את החבר שלי, את הדירה שלי. עדיין לא חזרתי. אמי נכנסה והבהירה לי את זה". גאגא הסבירה עוד על השיר עם האתר הדיגיטלי, Artistdirect שהיא רצתה לכתוב תקליט יפהפה עם "Just Dance". כשנשאלה מה הסיבה שבגללה הפך "Just Dance" לפופולרי, אמרה שהיא חושבת, ש-"כולם מחפשים שיר שבאמת מדבר על השמחה שבנשמתנו ובלב שלנו ושהיה לנו טוב. התקליט הזה. זה מרגיש ממש טוב, וכשאתה מקשיב לו זה גורם לך להרגיש טוב בפנים. זה פשוט זה. אני לא חושב שזה מדע טילים כשמדובר בלב. אני חושבת שזה שיר נושא לב". מתיו צ'יזלינג מהאתר AllMusic תיאר את השיר כ-"מעצמה של גלי ריקוד וביטים שהופקו באופן מדבק". אלכסיס פטרידיס מהעיתון הבריטי הגרדיאן כינתה אותו כ-סיפור כפייתי ומפתה של משיכת סם לבן המושרה על ידי סמים, עם שילוב של פעימות צעדה קצוצות, ניסור אלקטרוניקה וטעם של ז'אנר ה-R&B". בן נורמן מהאתר About.com אמר כי השיר "פותח את האלבום כמו מבצע ואלקירי שמוביל את המטען... ורוכב לניצחון לפני צבאו. אם אתה לא מכיר את השיר הזה, השתמש בדפדפן שלך. אני לא אבזבז הזמן להסביר איך זה נשמע". עם זאת הוא גם ציין כי השיר אינו פורץ דרך והשווה אותו למוזיקה של ריהאנה, כריס בראון ולהקת הפוסיקט דולז. ביל לאמב מהאתר About.com כינה את השיר "מאולף אך קליט מספיק כדי שניתן יהיה להבחין בגאגא על ידי המיינסטרים". הוא הוסיף כי ל-"Just Dance" יש אנרגיה חזקה והוא כולל את קולה המדהים של ליידי גאגא, אך בסופו של דבר הוא מסתכם בריקוד-פופ די תפל". בנוסף, גם שירתו של קולבי או'דוניס זכתה לשבחים. אוון סוודי מהמגזין PopMatters אמר כי "Just Dance" הוא סינגל קליט מאוד ומהווה אינדיקטור מצוין למה שכל האלבום עוסק. בן הוגווד מהאתר musicOMH שיבח את השיר באומרו, "לא תקבל הרבה יותר אודות מסיבות קליטות שבו יש מצעד שירים שלא עומד בראשו "Just Dance" השנה, פנינה מלוטשת שתמוקם בראשך בשבועות הקרובים". פרידום לאק מהעיתון וושינגטון פוסט תיאר את השיר כ-"מלא בסינת'-פופ מקציף ללא רוחב שמתאים לחריצי ריקוד", ריקוד אושר". לין סקסברג מהעיתון Ottawa Citizen, במהלך סקירתה של סבב ההפעות "The Fame Ball Tour" של גאגא, כינתה את השיר "המנון מושלם למועדוני השירה". סאל סינקמאני ממגזין Slant כתב כי השיר מזכיר את "תאונת הרכבת הנואשת שאתה עלול להיתקל בה לבזבז בכל צלילה ב-L.E.S. בארבע לפנות בוקר" כפי שמודגש במילים. טליה קראנס מרשות השידור הבריטית BBC כינתה את השיר כשיר ש-"אי אפשר לעמוד בפניו" ואמרה כי "הקליטות של שיריה בוודאי תמצה את מקומה ברשימת אלילי הפופ". בארצות הברית, "Just Dance" ללהיט מועדונים ביציאתו והגי למקום השני במצעד שירי הדאנס ומצעד שירי הרדיו\דאנס של בילבורד במהלך קיץ 2008. במצעד הבילבורד הוט 100 השיר נכנס למקום ה-76 ב-16 באוגוסט 2008. לאחר חמישה חודשים, הוא עלה למיקום השני 2, לאחר שמכר מעל 419,000 הורדות ב-10 בינואר 2009. בשבוע הבא, השיר כבש את המצעד לאחר כ-22 שבועות ובכך הפך לשיר השני בהיסטוריה שלקח לו את הזמן הגבוה ביותר להגיע לפסגת המצעד אחרי השיר "With Arms Wide Open" של הלהקה קריד שהחזיק בכ-27 שבועות עד לנובמבר 2000. השיר גם הגיע למקום הראשון במצעד שירי הפופ. סך הכול הוא שהה כ-49 שבועות בבילבורד הוט 100 וב-29 במאי 2015, הפך לתואר פלטינה בפעם השמינית שלו על ידי "איגוד תעשיית ההקלטות של אמריקה" (RIAA) עבור מכירות של מעל ל-8,000,000 שמונה מיליון עותקים בארצות הברית. זהו השיר השני שמגיע להסמכה של שישה מיליון הורדות דיגיטליות בתשלום, עם השיר I Gotta Feeling של הלהקה בלאק אייד פיז. נכון לאפריל 2016, "Just Dance" מכר מעל 7,100,000 מיליון הורדות דיגיטליות בארצות הברית והוא השיר הדיגיטלי התשיעי הנמכר ביותר בארצות הברית בכול הזמנים. בקנדה, השיר הופיע לראשונה ב-7 ביוני 2008 במקום ה-97 במצעד קנדה הוט 100. הוא הגיע בשיאו לראש המצעד ב-23 באוגוסט 2008 ושהה בו כחמישה שבועות רצופים. השיר היה מאושר שש פעמים כתואר פלטינה על ידי "איגוד תעשיית ההקלטות של קנדה" (CRIA) בחודש יוני 2009, עבור מכירות של כ-240,000 עותקים של הורדות דיגיטליות בתשלום. השיר הופיע לראשונה במקום ה-34 במצעד הסינגלים האוסטרלי ב-21 ביולי 2008, ועלה למיקום ה-17 בשבועו השני. ב-15 בספטמבר 2008, הוא הגיע לפסגת המצעד. "Just Dance" הוסם על ידי "איגוד תעשיית ההקלטות של אוסטרליה" כתואר פלטינה משולשת עבור מכירות של 210,000 עותקים, הוא גם זכה בתואר "השיר ששהה במספר השבועות הגבוה ביותר במצעד (81 שבועות). "Just Dance" הופיע לראשונה במצעד הסינגלים הניו זילנדי במספר ה-19 והגיע לשיאו במקום השלישי. בנוסף מכר כ-15,000 עותקים במדינה והגיע למעמד פלטינה על ידי "איגוד תעשיית ההקלטות של ניו זילנד" (RIANZ). בהממלכה המאוחדת, "Just Dance" הופיע לראשונה במיקום ה-3 במצעד הסינגלים הבריטי ב-4 בינואר 2009. הוא עלה למקום הראשון בשבוע הבא עם כ-65,764 מכירות שבועיות, ונשאר בפסגה למשך עוד 3 שבועות נוספים. בריאיון עם דיילי מייל, הסבירה גאגא את תחושותיה על הגעתו למקום הראשון במצעד, "זה היה חלום גדול שלי להצליח בבריטניה... המעריצים שלי כל כך סקסיים והאנשים כל כך חדשניים ואיך הם חושבים על תרבות הפופ והמוזיקה. הייתי בדירה שלי בלוס אנג'לס מתכוננת ללכת לחזרות ריקודים כאשר הם התקשרו וסיפרו לי, ואני רק בכיתי". הוא הגיע לתואר פלטינה על ידי "איגוד תעשיית ההקלטות של בריטניה" (BPI) לאור מכירות של מעל 1,052,257 עותקים וביולי 2016 הוא הפך לשיר השלישי של גאגא שעובר את רף המיליון מכירות במדינה (עם הזרמות מדיה). בינואר 2017 הוא קיבל מעל ל-6.3 מיליון הזרמות במדינה ומכר כ-961,000 עותקים נכון לספטמבר 2017. באירלנד, השיר הופיע לראשונה במקום ה-11 ושבוע לאחר מכן הגיע למקום הראשון, ברחבי אירופה "Just Dance" הגיע לעשירייה הראשונה באוסטריה, דנמרק, פינלנד, גרמניה, נורווגיה, שוודיה, שווייץ וה-20 המובילים בבלגיה (פלנדריה וולווניה) וצרפת. ברחבי העולם השיר מכר מעל 12 מיליון עותקים והוא נכלל כאחד מתוך הסינגלים הנמכרים בכול הזמנים. בפתיחת הקליפ לשיר מופיעה אישה שלוחצת על הטייפ ורואים את גאגא יוצאת מלימוזינה עם חברותיה בדרכן לבית גדול. בדרך לשם ובבית מוטלים אנשים ככל הנראה חסרי הכרה משתייה וכאשר גאגא מתחילה לשיר הם מתעוררים. לבושה מתחלף עם הסצנות, בחלק קצר מופיע הזמר אייקון עם חבורת בנות. הקליפ כולו מראה את גאגא וחבריה מבלים בבית ובחצר בזמן המסיבה כשחלקם שיכורים, מתנשקים, ורוקדים ואת גאגא שרה בין הסצנות עם מיקרופון ורוקדת. הקליפ מסתיים בכך שהיא שמה את ידה על אחת מעיניה, מה שמתואר על ידי רבים כתעלומת האילומינטי. נכון לחודש אוקטובר 2017 הקליפ צבר מעל 230 מיליון צפיות בערוצה ב-YouTube. בריאיון לרדיו האוסטרלי בספטמבר 2008, אמרה גאגא כי "כל סרט הווידאו הוא ביצוע אמנותי על היות שיכור במסיבה". כשנשאלה על חוויותיה של הקליפ, הסבירה, "זה היה כל כך כיף, זה היה מדהים, בשבילי זה היה כמו להיות על סט של מרטין סקורסזה, אבל תראה אם אי פעם תבוא לצלם וידאו שלי ביום אחד - אני מאוד פרטית לגבי הדברים האלה אני לא ממש מדברת עם כולם, אפילו נראית קצת דיווה, אני מסתדרת עם עצמי, במרחב העבודה שלי "Haus of Gaga" שדואג לתלבושות. זה הרגיש כמו סגנון חיים". הסרטון הרשמי בערוץ ה-Vevo של גאגא, "LadyGagaVevo", נבחר לאחד הקליפים האהובים ביותר ב-8 בדצמבר 2009, היום בו הושק Vevo. בחודש יוני 2008 גאגא הופיעה עם השיר לראשונה במסלול הדוגמנות של "Miss Universe" בווייטנאם. לאחר מכן קידמה את השיר במופעים רבים בתוכניות טלוויזיה בארצות הברית. התוכניות הראשונות היו, "So You Think You Can Dance", "Jimmy Kimmel Live!", "The Tonight Show with Jay Leno", ו-"The Ellen DeGeneres Show". באוסטרליה היא הופיעה בתוכנית "Sunrise" ולאחר מכן הופעתה הושוותה לליפ סינק. גאגא הגיבה לשמועה בכך שאמרה "אני הייתי חולה באותו יום אבל שרתי 100% בלייב... אני בחיים לא עשיתי ליפ סינק וגם לא יעשה". בהממלכה המאוחדת הופיעה עם השיר בתוכנית GMTV וב-AOL sessions. "Just Dance" נכלל גם ברשימת השירים שלה בסיבוב ההופעות הראשון שלה, The Fame Ball Tour. והופיעה איתו בתוכנית האירוח האירית "Tubridy Tonight" בחודש ינואר 2009. בין השנים 2009 ל-2011 והכלילה את השיר בסיבוב ההופעות השני לקידום אלבומה, The Monster Ball Tour. לאחר שיר הפתיחה "Dance in The Dark" גאגא מתחילה לשיר את Just Dance כאשר היא עומדת על קובייה לבנה ענקית ומנגנת על גיטרה בשיתוף רקדנים לובשים בלבן. במאי 2011 גאגא ביצעה את השיר בפסטיבל המוזיקה "BBC Radio 1's Big Weekend" בקרלייל, קאמבריה. "Just Dance" הפך לשיר השלישי של גאגא במסע ההופעות שהחל בשנת 2012 "The Born This Way Ball Tour". והוסף כשיר בסבב ההופעות ArtRave: The Artpop Ball בשנת 2014. השיר חובר כהופעה עם השירים משנת 2010, "Poker Face" ו-"Telephone". ב-5 בפברואר 2017 גאגא הופיעה במופע המחצית של הסופרבול LI עם קבוצת להיטים שלה, ביניהם "Just Dance" בליווי "גיטרת פסנתר". השיר נכלל ברשימת השירים של גאגא במסע ההופעות השישי שלה שהחל ב-1 באוגוסט 2017, "Joanne World Tour". השיר החל לשמש כשיר הפתיחה של סבב ההופעות הקבוע של גאגא בלאס וגאס, Lady Gaga Enigma" (2018–2020)". במהלך ההופעה, גאגא ירדה מהתקרה ברתמה ובאוברול פאייטים תוך כדי ניגון על פסנתר. מידע על היצירה "Just Dance" באתר מיוזיק בריינז מידע על הסינגל "Just Dance" באתר מיוזיק בריינז סרטון השיר "Just Dance" באתר יוטיוב "Lady Gaga's "Just Dance" Was Released Seven Years Ago". Celebuzz. 2015-04-08. נבדק ב-2017-09-16. ריאיון לליידי גאגא, אתר MTV, ‏15 בינואר 2009 ריאיון:ליידי גאגא, אתר Artist Direct, ‏30 בינואר 2009 Just Dnace נכתב ב-10 דקות, אתר דיילי טלגרף האוסטרלי, 17 באפריל 2009 ליידי גאגא-גאגא: כתבתי להיט בעשר דקות, אתר Contactmusic.com, ‏17 באפריל 2009 Soundtrack of my life: Lady Gaga, the Guardian, ‏2009-09-05 (באנגלית) artist direct, News, ARTISTdirect Library Science M. L.S, Facts and Debunked Rumors About the Birth of Lady Gaga, LiveAbout (באנגלית) Talia Kraines, BBC - Music - Review of Lady GaGa - The Fame, www.bbc.co.uk (באנגלית בריטית) "Lady Gaga". Billboard. נבדק ב-2017-10-28. "Beyonce Starts 2009 Atop The Hot 100". Billboard. נבדק ב-2017-10-28. "Lady GaGa Dances To The Top Of Hot 100". Billboard. נבדק ב-2017-10-28. "Gold & Platinum - RIAA". RIAA (באנגלית אמריקאית). נבדק ב-2017-10-28. Week Ending May 8, 2011. Songs: Rolling In The Dough - Chart Watch, ‏2011-10-13 The Nielsen Company & Billboard's 2010 Music Industry Report, www.businesswire.com (באנגלית) "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-10-28. WebCite query result, www.webcitation.org (באנגלית) "Canadian Music: Top 100 Songs Chart". Billboard. נבדק ב-2017-10-28. "Gold/Platinum - Music Canada". Music Canada (באנגלית אמריקאית). נבדק ב-2017-10-28. Steffen Hung, australian-charts.com - Lady GaGa feat. Colby O'Donis - Just Dance, www.australian-charts.com "themusic.com.au - Christie's Music News". archive.is. 2008-05-20. נבדק ב-2017-10-28. Steffen Hung, charts.org.nz - Lady GaGa feat. Colby O'Donis - Just Dance, www.charts.org.nz LadyGagaVEVO (2009-06-16), Lady Gaga - Just Dance ft. Colby O'Donis, נבדק ב-2017-08-25 Did YouTube Buy Fake VEVO Video Views?, ReadWrite, ‏2013-01-28 (באנגלית אמריקאית) Miss Venezuela is Miss Universe 2008 - USATODAY.com, usatoday30.usatoday.com Lady Gaga : Video : Just Dance - So You Think You Can Dance Performance, ‏2012-03-08 Lady Gaga Performs Her Hit "Just Dance"!, EllenTV (ארכיון) "Lady GaGa defends Sunrise act". NewsComAu (באנגלית). נבדק ב-2017-08-25. Lady Gaga : Video : Just Dance (AOL Sessions), ‏2009-03-27 "Lady Gaga delights". tribunedigital-chicagotribune (באנגלית). נבדק ב-2017-08-25. "Madonna and Cyndi Lauper take style notes as Lady Gaga parades latest leotards in concert". Mail Online. נבדק ב-2017-08-25. "Shatner & Jackson for Tubridy Tonight". RTE.ie (באנגלית). 2009-01-30. נבדק ב-2017-08-25. TheAlienatedNY (2013-11-28), Lady Gaga - Just Dance ('The Monster Ball Tour' Starring: Lady Gaga), נבדק ב-2017-08-25 "Lady GaGa closes Radio 1's Big Weekend: Video". Digital Spy (באנגלית). 2011-05-15. נבדק ב-2017-08-25. "Lady Gaga Overstimulates, Preaches to the Choir at Staples Center: Concert Review". The Hollywood Reporter (באנגלית). נבדק ב-2017-08-25. "Lady Gaga's artRAVE: The ARTPOP Ball Shape-Shifts Through Atlanta". Billboard. נבדק ב-2017-08-25. Angel'sMusic (2014-12-06), Lady Gaga - Just Dance, Poker Face, Telephone (ArtRave: The ARTPOP Ball Tour), נבדק ב-2017-08-25 "Watch Lady Gaga's Show-Stopping Super Bowl 2017 Halftime Performance". Billboard. נבדק ב-2017-08-25. Video Live (2017-02-06), Lady Gaga - Just Dance (Live At SuperBowl HalfTime Show 2017), נבדק ב-2017-08-25 Shaun Ledding (2017-08-02), Lady Gaga | JUST DANCE | Opening Night of Joanne World Tour |, נבדק ב-2017-08-25 Brittany Spanos, Brittany Spanos, Review: Lady Gaga Maintains 'Poker Face' During Stellar Vegas Debut, Rolling Stone, ‏2018-12-29 (באנגלית אמריקאית) HitFix, uproxx.com "Most cumulative weeks on UK singles chart in one year". Guinness World Records (באנגלית בריטית). נבדק ב-2018-03-23. Winter Music Conference 2018 - WMC 2018, Winter Music Conference "In full: Q Awards 2009 nominations". Digital Spy (באנגלית). 2009-09-17. נבדק ב-2018-03-23. Teen Choice Awards 2009 nominees, LA Times Blogs - Awards Tracker, ‏2009-06-15 (באנגלית) Best Album – Lady GaGa: The Fame - Virgin Media Music Awards 2009: The winners - Music - Virgin Media, ‏2010-03-23 "BMI Pop Awards 2010". BMI.com (באנגלית). 2010-05-19. נבדק ב-2018-03-23. LadyGagaVEVO (2009-06-16), Lady Gaga - Just Dance ft. Colby O'Donis, נבדק ב-2018-03-23 InfoDisc : Les Meilleurs Ventes de Singles en 2008, ‏2009-04-20 "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-09-16.